**LECTIO II: Η ΔΙΔΩ ΚΑΙ Ο ΑΙΝΕΙΑΣ**

Aeneas filius Anchisae est. Patria Aeneae Troia est. Graeci Troiam oppugnant et dolo expugnant.

Aeneas cum Anchisa, cum nato et cum sociis ad Italiam navigat.

Sed venti pontum turbant et Aenean in Africam portant. Ibi Dido regina novam patriam fundat.

Aeneas reginae insidias Graecorum renarrat. Regina Aenean amat et Aeneas reginam.

Denique Aeneas in ltaliam navigat et regina exspirat.

**ΜΕΤΑΦΡΑΣΗ ΤΟΥ ΚΕΙΜΕΝΟΥ II**

Ο Αινείας είναι γιος του Αγχίση. Πατρίδα του Αινεία είναι η Τροία. Οι Έλληνες πολιορκούν την Τροία και (την) κυριεύουν με δόλο. Ο Αινείας μαζί με τον Αγχίση, μαζί με το γιο (του) και με τους συντρόφους (του) πλέει προς την Ιταλία. Αλλά οι άνεμοι αναταράσσουν το πέλαγος/τη θάλασσα και μεταφέρουν τον Αινεία στην Αφρική. Εκεί η Διδώ, η βασίλισσα θεμελιώνει/ιδρύει νέα πατρίδα. Ο Αινείας αφηγείται από την αρχή στη βασίλισσα την ενέδρα των Ελλήνων. Η βασίλισσα αγαπά τον Αινεία και ο Αινείας (αγαπά) τη βασίλισσα. Τελικά ο Αινείας πλέει προς την Ιταλία και η βασίλισσα ξεψυχά.

|  |  |
| --- | --- |
| Aeneas filius Anchisae est. Patria Aeneae Troia est.  Graeci Troiam oppugnant et dolo expugnant.  Aeneas cum Anchisa, cum nato et cum sociis  ad Italiam navigat. Sed venti pontum turbant  et Aenean in Africam portant.  Ibi Dido regina novam patriam fundat.  Aeneas reginae insidias Graecorum renarrat.  Regina Aenean amat et Aeneas reginam.  Denique Aeneas in ltaliam navigat et regina exspirat. | Ο Αινείας γιος του Αγχίση είναι. Πατρίδα του Αινεία η Τροία είναι.  Οι Έλληνες την Τροία πολιορκούν και με δόλο (την) κυριεύουν.  Ο Αινείας μαζί με τον Αγχίση, μαζί με το γιο (του) και με τους συντρόφους (του)  προς την Ιταλία πλέει. Αλλά οι άνεμοι το πέλαγος/τη θάλασσα αναταράσσουν  και τον Αινεία στην Αφρική μεταφέρουν.  Εκεί η Διδώ, η βασίλισσα νέα πατρίδα θεμελιώνει/ιδρύει.  Ο Αινείας στη βασίλισσα την ενέδρα των Ελλήνων αφηγείται από την αρχή.  Η βασίλισσα τον Αινεία αγαπά και ο Αινείας (αγαπά) τη βασίλισσα.  Τελικά ο Αινείας προς την Ιταλία πλέει και η βασίλισσα ξεψυχά. |

**ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ II**

Στο μάθημα **2** θα διδαχθούμε:

* τη γραμματική και ερμηνευτική προσέγγιση του κειμένου
* τη συντακτική διερεύνηση του κειμένου
* κύρια ονόματα της α΄ κλίσης που προέρχονται από την ελληνική
* β΄ κλίση ουσιαστικών (αρσενικά και θηλυκά)
* προσωπικές αντωνυμίες και η δεικτική αντωνυμία ille

1. Το κύριο όνομα **Aeneas**, όπως και το **Anchises** υπάγονται στην α΄ κλίση των ουσιαστικών και **δεν σχηματίζουν κατά κανόνα πληθυντικό** αριθμό, επειδή είναι κύρια ονόματα. Στην αιτιατική του ενικού αριθμού, εκτός από τη **βασική κατάληξη -am**, μπορεί να εμφανίσουν **και την κατάληξη -*an/-en***αντίστοιχα. Αυτό συμβαίνει, γιατί τα ελληνικά πρωτόκλιτα ονόματα, κυρίως τα κύρια ονόματα, τα οποία δανείστηκε και η λατινική γλώσσα, σχηματίζουν κατά την κλίση τους μερικές πτώσεις του ενικού αριθμού, όπως και στην αρχαία ελληνική1.  
     
   Αἰνείας (αρχαία ελληνική) → Aeneas (λατινική)  
     
   Αἰνείαν (αρχαία ελληνική) → Aenean (λατινική)  
     
   Ἀγχίσης (αρχαία ελληνική) → Anchises (λατινική)  
     
   Ἀγχίσην (αρχαία ελληνική) → Anchisen (λατινική)  
     
   Παρακάτω παρουσιάζεται αναλυτικά η κλίση τους.

|  |  |  |
| --- | --- | --- |
|  | **Singularis** | |
| **Nominativus** | Aeneas | Anchises |
| **Genetivus** | Aeneae | Anchisae |
| **Dativus** | Aeneae | Anchisae |
| **Accusativus** | Aenean/Aeneam | Anchisen/Anchisam |
| **Vocativus** | Aenea | Anchisa/Anchise |
| **Ablativus** | Aenea | Anchisa |

1. Το ουσιαστικό **filius (= ο γιος)** υπάγεται στη β΄ κλίση των ουσιαστικών και ως προς το γένος του είναι αρσενικό. Σχηματίζει τη **γενική του ενικού αριθμού με την κατάληξη -*ii*/-*i***ακολουθώντας τον κανόνα για τα **υπερδισύλλαβα ονόματα που λήγουν σε -ius** και σχηματίζουν τη **γενική του ενικού αριθμού συναιρώντας το τελικό -*ii* σε -*i***και τονίζονται στην παραλήγουσα (μετά τη συναίρεση), έστω κι αν αυτή είναι βραχεία2.  
     
   filius: γενική ενικού αριθμού → **filii/i** Το συγκεκριμένο ουσιαστικό, που είναι προσηγορικό, καθώς και τα κύρια ονόματα σε -ius, που είναι γνήσια λατινικά ονόματα σχηματίζουν την **κλητική του ενικού αριθμού σε –*i* αντί για -*ie3****.*  
     
   filius: κλητική ενικού αριθμού → **fili**  
     
   Το συγκεκριμένο προσηγορικό ουσιαστικό filius (= ο γιος) υπάγεται στη β΄ κλίση των ουσιαστικών. Αντίθετα, το προσηγορικό ουσιαστικό filia (= η κόρη) υπάγεται στην α΄ κλίση των ουσιαστικών. Σε περίπτωση που ζητηθούν στα παραπάνω ουσιαστικά η δοτική ή η αφαιρετική του πληθυντικού αριθμού, υπάρχει ταύτιση των τύπων και δημιουργείται σύγχυση.  
     
   **filius**: δοτική ή αφαιρετική πληθυντικού αριθμού → filiis  
     
   **filia**: δοτική ή αφαιρετική πληθυντικού αριθμού → filiis  
     
   Έτσι το ουσιαστικό *filia*(α΄κλίση), για να διαχωρίζεται από το ουσιαστικό *filius* (β΄ κλίση) στις συγκεκριμένες πτώσεις, σχηματίζεται με την κατάληξη -abus, οπότε διαμορφώνεται ως εξής:  
     
   filia: δοτική ή αφαιρετική πληθυντικού αριθμού → ***filiabus***(α΄ κλίση, η κόρη)

≠

filius: δοτική ή αφαιρετική πληθυντικού αριθμού → ***filiis*** (β΄ κλίση, ο γιος)

1. **Graeci**: Τα εθνικά ονόματα ή τα ονόματα λαών δεν σχηματίζουν ενικό αριθμό4 **με εξαίρεση τα Graecus, -i = ο Έλληνας, Romanus, -i = ο Ρωμαίος, Latinus, -i = ο Λατίνος,** τα οποία σχηματίζουν και ενικό αριθμό.
2. Το ουσιαστικό **socius, -ii** (= ο σύντροφος), που υπάγεται στη β΄ κλίση και ως προς το γένος του είναι αρσενικό, θα σχηματίσει τη γενική του ενικού αριθμού **μόνο** ως **socii,** δηλ. δεν ακολουθεί τον κανόνα των υπερδισυλλάβων ονομάτων της β΄ κλίσης που λήγουν σε -ius και συναιρούν την κατάληξη της γενικής από -ii σε -i. Αυτό συμβαίνει γιατί το socius προέρχεται από το β΄ κλιτο επίθετο socius, -a, -um και κλίνεται όπως τα επίθετα, δηλ. πρόκειται για ουσιαστικοποιημένο επίθετο (πρβλ. βάρβαρος). Το ίδιο ισχύει και για τα adversarius, sestertius, mercenarius, όπως θα δούμε σε επόμενα μαθήματα.  
     
   Ωστόσο το συγκεκριμένο ουσιαστικό και όσα λήγουν σε -ius (με εξαίρεση τα κύρια γνήσια λατινικά ονόματα σε -ius και το προσηγορικό ουσιαστικό filius) θα σχηματίσει την κλητική του ενικού αριθμού σε-ie.  
     
   **socius: κλητική ενικού αριθμού → socie.**

|  |  |  |  |
| --- | --- | --- | --- |
|  | **ΣΥΓΚΕΝΤΡΩΤΙΚΟΣ ΠΙΝΑΚΑΣ ΟΥΣΙΑΣΤΙΚΩΝ ΣΕ -IUS/-IUM Β΄ ΚΛΙΣΗΣ** | | |
|  | Γνήσια υπερδισύλλαβα κύρια λατινικά ονόματα π.χ. Vergilius | Το προσηγορικό υπερδισύλλαβο ουσιαστικό filius | Τα υπόλοιπα υπερδισύλλαβα προσηγορικά που λήγουν σε -ius, -ium π.χ. gladius, officium (**πλην** ουσιαστικοποιημένων επιθέτων) |
| γενική ενικού αριθμού | Vergilii/Vergili | filii/fili | gladii/gladi, officii/offici |
| κλητική ενικού αριθμού | Vergili | Fili | gladie, officium |

1. Το κύριο όνομα **Dido** υπάγεται στη γ΄ κλίση και ως προς το γένος του είναι θηλυκό. Κατά κανόνα επειδή είναι κύριο όνομα δεν σχηματίζει πληθυντικό αριθμό. Παρακάτω παρουσιάζεται αναλυτικά η κλίση του.

|  |  |
| --- | --- |
| **Singularis** | |
| **Nominativus** | Dido |
| **Genetivus** | Didonis, Didus |
| **Dativus** | Didoni, Dido |
| **Accusativus** | Didonem, Dido |
| **Vocativus** | Dido |
| **Ablativus** | Didone |

1. Το ουσιαστικό **insidiae, -arum** υπάγεται στην α΄ κλίση των ουσιαστικών καθώς και στην κατηγορία των ***pluralia tantum***, δηλαδή εκείνων των ουσιαστικών που δεν διαθέτουν ενικό αριθμό5.
2. Η πρόθεση **ad** συντάσσεται με αιτιατική,

ενώ η πρόθεση **in** συντάσσεται και με αιτιατική και με τοπική αφαιρετική.

Οι δύο αυτές προθέσεις συντασσόμενες **με αιτιατική** δημιουργούν εμπρόθετους προσδιορισμούς

που κατά κανόνα δηλώνουν κίνηση/κατεύθυνση σε τόπο.

Πιο συγκεκριμένα η πρόθεση **in**δηλώνει *άφιξη σε τόπο*, ενώ η πρόθεση **ad** δηλώνει *προσέγγιση σε τόπο*.

1πρβλ.Α.Τζάρτζανος,«ΛατινικήΓραμματική/GrammaticaLatina»,§16.  
2πρβλ.Α.Τζάρτζανος,«ΛατινικήΓραμματική/GrammaticaLatina»,§19.2.  
3πρβλ.Α.Τζάρτζανος,«ΛατινικήΓραμματική/GrammaticaLatina»,§19,3.  
4πρβλ.Α.Τζάρτζανος,«ΛατινικήΓραμματική/GrammaticaLatina»,§34,4,β΄.  
5πρβλ. Α. Τζάρτζανος, «Λατινική Γραμματική/Grammatica Latina», § 34, 4, β΄.